Fangstanlegg med til sammen 50 fangstgroper i rekke. Systemet strekker seg fra Vargøybekken i vest, over Rauberget til Svartberget og Uksbåsen i øst. Gropene 9758-23, 9758-24, 9758-25 og 9758-26 ble første gang registrert ifbm ØK-registreringer 03.07.1975 etter påvisning av Erling Arnekleiv. For opprinnelig beskrivelser og orientering, se de ulike enkeltminnene. Med unntak av id 9758 som er gjenbrukt for hele anlegget, er samtlige av de opprinnelige askeladden-id slettet (dvs id 19600, 19603 og 19605).
Resterende groper er registrert av Edgar Enge v/Øyer fjelloppsyn. Kartfesting er gjort på bakgrunn av Enges innmålinger med mindre justeringer i forhold til tilgjengelige LIDAR-data.
Fangstanlegget bør sees i sammenheng med fangstgropene ved id 39177, 29614, 181228, 181229 og 39175 videre østover som trolig utgjør del av det samme fangstsystemet.